StarTop

StarTop (rrjedhur nga fjala anglisht "startup") është një emision televiziv shqiptar në zhanrin e biznesit dhe inovacionit, i transmetuar në kanalin kombëtar Top Channel. Emisioni ishte konceptuar për të mbështetur dhe promovuar ide të reja të biznesit dhe iniciativa inovative nga sipërmarrës të rinj dhe të tjerë në Shqipëri dhe diasporën shqiptare. Programi filloi transmetimin më 22 tetor 2022 dhe përfundoi më 7 janar 2023, duke përfshirë gjithsej 12 episode.

 Formati 
StarTop synonte të shfaqte dhe mbështeste ide premtuese të biznesit nëpërmjet prezantimeve të pjesëmarrësve përpara një paneli prej katër ekspertësh të njohur nga fusha e biznesit. Çdo konkurrent prezantonte idenë e tij të biznesit dhe merrte këshilla e udhëzime nga ekspertët e ftuar.

 Paneli i ekspertëve 
Paneli përbëhej nga disa profesionistë,mentorë dhe biznesmenë të fushave të ndryshme që ofronin mbështetje dhe sugjerime, si dhe diskutonin mundësitë për përmirësimin e ideve të pjesëmarrësve.

 Stafi dhe moderatori 
Ideatorja dhe autorja e projektit ishte Ledja Liku, skenarist Ardi Pulaj, ndërsa emisioni moderohej nga prezantuesi i njohur shqiptar Eno Popi, i cili drejtonte bisedat dhe ndërmjetësonte diskutimet ndërmjet konkurentëve dhe panelit të ekspertëve.

 Bashkëpunëtorët dhe mbështetja 
Startop ishte një bashkëpunim ndërmjet Top Channel dhe Fondacioni Mediatik Dritan Hoxha, i cili mbështeti projektin përmes promovimit të iniciativave të reja të biznesit në program. Gjithashtu, Ministria e Shtetit për Sipërmarrjen dhe Klimén e Biznesit, ishte një partner i rëndësishëm që siguroi mbështetjen financiare për të ndihmuar zhvillimin e bizneseve të prezantuara.

 Objektivat dhe ndikimi 
Startop kishte si synim kryesor promovimin e inovacionit dhe sipërmarrjes ndër të rinjtë shqiptarë. Emisioni theksonte sfidat që lidhen me krijimin dhe zhvillimin e një biznesi të ri, duke përfshirë gjetjen e investitorëve dhe përballjen me tregun. Përmes platformës së Top Channel, Startop përpiqej të forconte frymën e sipërmarrjes në Shqipëri dhe në diasporën shqiptare, duke nxitur idetë që kanë potencial për të ndikuar pozitivisht në ekonominë e vendit.

 Episodet 
Sezoni i parë përfshinte gjithsej 12 episode, ku çdo episod përqendrohej në prezantimin e një grupi të ri konkurentësh.

 Referime 

 Lidhje të jashtme 
Faqja Zyrtare 
IMDb 
Facebook
Instagram

Kategoria:Top Channel
Kategoria:Prodhime origjinale të Top Channel
Kategoria:Emisione televizive shqiptare të vitit 2022
Kategoria:Emisione televizive shqiptare të vitit 2023